VEGA & Beatbox Concerts præsenterer  
**Albumaktuelle The Veils giver hele tre koncerter i Danmark**  
*Det London-baserede indierock-band The Veils, der er aktuelle med nyt album, spiller tre koncerter i Danmark, når de gæster Lille VEGA, Voxhall og Posten hhv. 3., 4. og 5. oktober.*  
  
I april udkom kvintettens fjerde album, *Time Stays, We Go*, og i forlængelse heraf er London-bandet draget på en turné, der altså bringer dem til København, Århus og Odense i starten af oktober.  
  
**Intenst og gribende nyt udspil**  
Det er med nyt materiale, at [The Veils](http://theveilsofficial.tumblr.com/) ankommer til de danske koncerter. Og vel og mærke med materiale, der har fået ros af både danske og udenlandske medier. I den 4-stjernede anmeldelse af *Time Stays, We Go* fra [Gaffa](http://gaffa.dk/anmeldelse/71467), hedder det  
  
”*Med lige dele dødsdrift og et kæmpe ar på sjælen leverer den britiske kvartet en af årets hidtil mest gribende plader, hvor Finn Andrews får sat en tyk streg under sit talent som sanger og sangskriver.*”  
  
Albummets gribende og dystre udtryk uddybes i anmeldelsen fra musikmagsinet [Drowned In Sound](http://drownedinsound.com/releases/17623/reviews/4146369), der belønner pladen med den flotte karakter 8/10:  
  
”Time Stays, We Go *seems eager to dispense with this damned world. It's a record that drives through suburban hells and dead-end towns leaving nothing but flames in its wake - that's not to say it's indulgent, it just isn't a record compromised for entertainment purposes.*”  
  
Stemningen indfanges meget godt på albummets førstesingle ”[Through the Deep Dark Woods](http://youtu.be/KRDU69hPpEU)”.  
  
**Fjerde roste album i rækken**  
*Time Stays, We Go* er som nævnt The Veils fjerde album og følger op på debuten *The Roundaway Found* (2004), *Nux Vomica* (2006) og *Sun Gangs* (2009). The Veils evner til at skrive iørefaldende og vedkommende sange har igennem hele bandets karriere begejstret anmelderne. Både *The Roundaway Found* og *Nux Vomica* fik fx [5/6 af Soundvenue](http://soundvenue.com/tag/the-veils), mens *Sun Gangs* fik [5/6 af Gaffa](http://gaffa.dk/anmeldelse/31988) og 4/6 af Soundvenue.  
  
Når bandet, der er kendt for deres lettere kaotiske, men også ekstremt intense livekoncerter, til oktober kommer på et af sine forholdsvis sjældne besøg i Danmark, bliver det således både med rost nyt materiale og sange fra et uhyre stærkt bagkatalog.  
[Læs mere og lyt til The Veils](http://theveilsofficial.tumblr.com/).  
  
**Fakta om koncerten i VEGA:**  
The Veils (UK)  
Torsdag den 3. oktober kl. 21

Lille VEGA, Enghavevej 40, 1674 Kbh. V  
130 kr. + gebyr  
Forsalget starter i dag onsdag den 7. august via VEGAs hjemmeside, Billetlugen og i Fona-butikker.  
Læs mere om koncerten på <http://vega.dk/arrangementer/the-veils-12175.html>.   
  
  
*For yderligere oplysninger kontakt venligst*  
Anders Madsen  
Online-redaktør, VEGA  
[akm@vega.dk](mailto:akm@vega.dk) - 3326 0946